ທ່ານນາງ Clinton ເລີ້ມການເດີນທາງ ຢ້ຽມຢາມເຂດເອເຊຍ ໃນມື້ນີ້ 
ທ່ານນາງ Clinton ເລີ້ມຕົ້ນ ການຢ້ຽມຢາມ 6 ປະເທດ ຢູ່ເກາະ Cook ທີ່ສອກຫຼີກຫ່າງໄກ ເພື່ອເຂົ້າຮ່ວມກອງປະຊຸມປະຈຳປີ ຂອງໝູ່ເກາະໃນເຂດມະຫາສະມຸດປາຊີຟິກ.
ໃນວັນພະຫັດມື້ນີ້ ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ໄດ້ເດີນທາງມຸ້ງໜ້າໄປເຂດມະຫາ ສະມຸດປາຊີຟິກຕອນໃຕ້ ເພື່ອເລີ້ມການຢ້ຽມຢາມເອເຊຍ ຊຶ່ງ ກັນຄາດວ່າ ຈະເພັ່ງເລັງໃສ່ອິດທິພົນທີ່ນັບມື້ນັບເພີ່ມທະວີຂຶ້ນ ຂອງຈີນຕໍ່ຂົງເຂດດັ່ງກ່າວ ທ່ານນາງ Clinton ເລີ້ມຕົ້ນການຢ້ຽມຢາມ 6 ປະເທດຢູ່ເກາະ Cook ທີ່ສອກຫຼີກຫ່າງໄກ ຊຶ່ງທ່ານນາງຈະເປັນລັດຖະມົນຕີ ການຕ່າງປະເທດສະຫະລັດຜູ້ທໍາອິດ ທີ່ເຂົ້າຮ່ວມກອງປະຊຸມ ປະຈຳປີ ຂອງໝູ່ເກາະໃນເຂດມະຫາສະມຸດປາຊີຟິກ ພວກເຈົ້າໜ້າທີ່ກະຊວງການຕ່າງປະເທດສະຫະລັດເວົ້າວ່າ ໃນຈໍານວນບ່ອນແວ່ຢ້ຽມຫລາຍບ່ອນ ໃນການເດີນທາງຄັ້ງນີ້ ຂອງທ່ານນາງ ຈະລວມມີການພົບປະເຈລະຈາກ່ຽວກັບຂໍ້ຂັດແຍ່ງດ້ານອະທິປະໄຕທີ່ ຟົດເດືອດ ຢູ່ລະຫວ່າງຈີນ ແລະບັນດາປະເທດໃກ້ຄຽງ ໃນເລື້ອງທະເລຈີນໃຕ້ນັ້ນ ລັດຖະບານກຸງວໍຊິງຕັນ ຕໍາໜິຈີນ ທີ່ໄດ້ທໍາການກ່າວອ້າງເອົາເຂດນໍ້າແດນດິນທາງ ທະເລ ນັບມື້ນັບຮຸນແຮງຂຶ້ນເພື່ອຢາກໄດ້ຂົງເຂດທີ່ຄິດກັນວ່າ ອຸດົມສົມບູນໄປດ້ວຍ ບໍ່ນໍ້າມັນ ແລະອາຍແກັສນັ້ນ ບົດວິຈານຂອງຕົນນັ້ນ ອົງການຂ່າວຊິນຫົວຂອງທາງການຈີນ ສະບັບອອກວັນພະຫັດມື້ນີ້ ໄດ້ຕັ້ງຂໍ້ສົງໄສຕໍ່ການເດີນທາງຂອງທ່ານນາງຄລິນເຕິນ ໂດຍກ່າວວ່າ ການເດີນທາງນັ້ນແມ່ນເພື່ອ “ແນໃສ່ຕັດອິດທິພົນທີ່ກໍາລັງເພີ້ມທະວີຂຶ້ນຂອງຈີນ” ຢູ່ໃນເຂດມະຫາສະ ມຸດ ປາຊີຟິກຕອນໃຕ້